ddrg/super_eurlex huggingface dataset:
Sklep Komisije

z dne 17. novembra 1997

o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani, sklenjenim v imenu Evropske skupnosti za premog in jeklo in Evropske skupnosti za atomsko energijo

(Besedilo se nanaša na EGP)

(97/796/ESPJ, Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za premog in jeklo, zlasti njenega prvega odstavka člena 95,

ob upoštevanju Pogodbe o ustanovitvi Evropske skupnosti za atomsko energijo, zlasti njenega drugega odstavka člena 101,

ker je dokler ne začne veljati Sporazum o partnerstvu in sodelovanju, podpisan v Bruslju 9. februarja 1995, treba sprejeti Začasni trgovinski sporazum, podpisan v Bruslju 28. novembra 1996 med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani;

ker je sprejetje Začasnega trgovinskega sporazuma nujno za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ureja vseh primerov tega sklepa;

po posvetovanju s posvetovalnim odborom in po soglasju Sveta z dne 22. julija 1997,

SKLENILA:

Člen 1

Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani, skupaj s Protokolom in izjavami se sprejme v imenu Evropske skupnosti za premog in jeklo in Evropske skupnosti za atomsko energijo.

Besedila so priloga temu sklepu [1].

Člen 2

Predsednik Komisije v imenu Evropske skupnosti za premog in jeklo ter Evropske skupnosti za atomsko energijo opravi notifikacijo, predvideno v členu 33 Začasnega trgovinskega sporazuma.

V Bruslju,17. novembra 1997

Za Komisijo

Jacques Santer

Predsednik

[1] UL L 235, 26.8.1997, str. 3.

--------------------------------------------------
Sklep Sveta

z dne 24. februarja 1997

o sklenitvi dveh Sporazumov med Evropsko skupnostjo in državo Izrael o naročilih telekomunikacijskih operaterjev in vladnih naročilih

(97/474/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113, 66 in 57(2) v povezavi s prvim stavkom člena 228(3) ter člena 228(4) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je treba odobriti Sporazuma med Evropsko skupnostjo in Državo Izrael o naročilih telekomunikacijskih operaterjev in vladnih naročilih;

ker se ta sporazuma nanašata na javna naročila za dodeljevanje pogodb za blago, dela in druge storitve; ker takšne druge storitve ne smejo biti omejene izključno na čezmejne storitve; ker Sodišče Evropskih skupnosti v svoji sodbi z dne 7. marca 1996 navaja, da sedanja zakonodaja Skupnosti, člen 113 Pogodbe o ustanovitvi Evropske skupnosti, ne zadošča za temelj odločitve Sveta o sklenitvi sporazuma na neodvisni osnovi v zvezi z zagotavljanjem storitev, ki jih ne moremo šteti zgolj za čezmejne; ker je zato primerno, da ta sklep temelji na členu 66 navedene Pogodbe v povezavi s členom 57(2), ki predvideva postopkovne zahteve, potrebne za njegovo uporabo;

ker je ustrezno, da Svet pooblasti Komisijo, da po posvetovanju s posebnim odborom, ki ga imenuje Svet, v imenu Skupnosti odobri spremembe Prilog I in II k prvemu od zgoraj navedenih Sporazumov; ker pa bo to pooblastilo omejeno, kar zadeva Prilogo I, na spremembe, ki izhajajo iz uporabe postopka iz člena 8 Direktive Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju [3] in, kar zadeva Prilogo II, na rezultate prihodnjih pogajanj v okviru Sporazuma o vladnih naročilih iz leta 1996,

SKLENIL:

Člen 1

Sporazum med Evropsko skupnostjo in državo Izrael o naročilih telekomunikacijskih operaterjev ter Sporazum med navedenima pogodbenicama o vladnih naročilih se odobrita v imenu Skupnosti.

Besedili Sporazumov sta priloženi k temu sklepu.

Člen 2

Ta sklep pooblašča predsednika Sveta, da imenuje osebo, pooblaščeno za podpis Sporazumov, ki zavezujejo Skupnost.

Člen 3

Ta sklep pooblašča Komisijo, da v imenu Skupnosti odobri spremembe prilog I in II k Sporazumu o naročilih telekomunikacijskih operaterjev iz člena 1.

Komisiji pri tej nalogi pomaga posebni odbor, ki ga imenuje Svet.

Pooblastilo iz prvega pododstavka je omejeno, kar zadeva Prilogo I, na tiste spremembe, ki bodo potrebne za uporabo postopkov, določenih v členu 8 Direktive 93/38/EGS in, kar zadeva Prilogo II, na rezultate prihodnjih pogajanj, vodenih v okviru Sporazuma o vladnih naročilih iz leta 1996.

V Bruslju, 24. februarja 1997

Za Svet

Predsednik

H. Van Mierlo

[1] UL C 162, 6.6.1996, str. 10.

[2] UL C 33, 3.2.1997, str. 117.

[3] UL L 199, 9.8.1993, str. 84.

--------------------------------------------------
Sklep Sveta

z dne 2. junija 1997

o sklenitvi Začasnega Evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze

(97/430/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y v zvezi s prvim stavkom člena 228(2) in drugim pododstavkom člena 228(3) Pogodbe,

ob upoštevanju predloga Komisije [1],

ob upoštevanju soglasja Evropskega parlamenta [2],

ker bi se na podlagi člena 130u Pogodbe politika Skupnosti na področju razvojnega sodelovanja morala zavzemati za trajnosten gospodarski in socialni razvoj držav v razvoju, njihovo nemoteno in postopno vključevanje v svetovno gospodarstvo ter boj proti revščini v navedenih državah;

ker bo ta Začasni Evro-mediteranski pridružitveni sporazum o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani, podpisan v Bruslju 24. februarja 1997, prispeval k utrditvi vezi med Palestinci in Evropsko unijo v okviru evro-mediteranskega partnerstva in utrl pot za začetek pogajanj za sklenitev Evro-mediteranskega pridružitvenega sporazuma,

SKLENIL:

Člen 1

S tem sklepom se v imenu Skupnosti sprejme Začasni Evro-mediteranski pridružitveni sporazum o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani, z njegovimi prilogami, protokoli, izmenjavo pisem in izjavami.

Besedila aktov, navedenih v prvem odstavku, so priložena temu sklepu.

Člen 2

Predsednik Sveta v imenu Skupnosti izda notifikacijo, predvideno v členu 75 Začasnega sporazuma.

Člen 3

V Skupnem odboru, ustanovljenem na podlagi člena 63 Začasnega sporazuma, zastopa Skupnost Komisija, ki jih pomagajo predstavniki držav članic.

Za namene drugega pododstavka člena 63(1) navedenega Sporazuma, stališče Skupnosti v Skupnem odboru sprejme Svet na predlog Komisije, vedno v skladu z ustreznimi določbami Pogodbe o ustanovitvi Evropske skupnosti.

V Luxembourgu, 2. junija 1997

Za Svet

Predsednik

H. Van Mierlo

[1] UL C 128, 24.4.1997, str. 1.

[2] UL C 132, 28.4.1997.

--------------------------------------------------
Sklep Sveta

z dne 18. septembra 1995

o sklenitvi dodatnih protokolov k evropskim sporazumom o trgovini s tekstilnimi izdelki med Evropsko skupnostjo in nekaterimi državami Srednje in Vzhodne Evrope (Bolgarijo, Madžarsko, Poljsko, Romunijo, Češko in Slovaško republiko)

(97/295/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 113 Pogodbe v zvezi s prvim stavkom člena 228(2),

ob upoštevanju predloga Komisije,

ker je Komisija v imenu Skupnosti s pogajanji uskladila dodatne protokole k evropskim sporazumom o trgovini s tekstilnimi izdelki z Republiko Bolgarijo, Republiko Madžarsko, Republiko Poljsko, Romunijo, Češko republiko in Slovaško republiko;

ker je treba te dodatne protokole potrditi,

SKLENIL:

Člen 1

V imenu Skupnosti se potrdijo dodatni protokoli k evropskemu sporazumu o trgovini s tekstilnimi izdelki med Evropsko skupnostjo in Republiko Bolgarijo, Republiko Madžarsko, Republiko Poljsko, Romunijo, Češko republiko in Slovaško republiko.

Besedila dodatnih protokolov so priložena k temu sklepu.

Člen 2

Ta sklep pooblašča predsednika Sveta, da imenuje osebo, pooblaščeno za podpis dodatnih protokolov v imenu Evropske skupnosti.

Člen 3

Predsednik Sveta v imenu Evropske skupnosti poda uradno obvestilo, predvideno v členu 15 vsakega dodatnega protokola.

Člen 4

Ta sklep se objavi v Uradnem listu Evropskih skupnosti.

V Bruslju, 18. septembra 1995

Za Svet

Predsednik

P. Solbes Mira

--------------------------------------------------
Odločba Komisije

z dne 12. februarja 1997

o določitvi obravnavanja dohodka podjetij za skupne naložbe (Undertakings for Collective Investments, UCI) zaradi izvajanja Direktive Sveta 89/130/EGS, Euratom o usklajevanju načinov za obračunavanje bruto nacionalnega proizvoda po tržnih cenah

(Besedilo velja za EGP)

(97/157/ES, Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Direktive Sveta 89/130/EGS, Euratom z dne 13. februarja 1989 o usklajevanju načinov za obračunavanje bruto nacionalnega proizvoda po tržnih cenah [1],

ker je za opredelitev bruto nacionalnega proizvoda na trgu cen, skladno s členom 1 Direktive 89/130/EGS, Euratom, ki se uporablja na podlagi člena 8(1) Uredbe Sveta (ES) št. 2223/96 z dne 25. junija 1996 o evropskem sistemu nacionalnih in regionalnih računov v Skupnosti [2] dokler ostaja v veljavi Sklep 94/728/ES, Euratom [3], treba pojasniti obravnavanje dohodka podjetij za skupne naložbe (UCI) skladno z veljavnim Evropskim sistemom integriranih ekonomskih računov (ESA);

ker druga izdaja ESA ne vsebuje eksplicitnih določb za evidentiranje dohodka UCI, zlasti nerazdeljenega dohodka;

ker je zato, da bi prikazali metodo evidentiranja tega dohodka, treba razložiti pravila druge izdaje ESA skladno s temi osnovnimi načeli;

ker so ukrepi, predvideni v tej odločbi, skladni z mnenjem odbora, ustanovljenega s členom 6 Direktive 89/130/EGS, Euratom,

SPREJELA NASLEDNJO ODLOČBO:

Člen 1

Za namen izvajanja Direktive 89/130/EGS, Euratom je dohodek UCI sestavljen iz prejetih obresti iz depozitov in iz drugih prevzetih naložb na eni strani ter iz plačanih dividend na delnice, s katerimi razpolagajo UCI, na drugi strani. Te obresti in dividende se lahko izplačajo vlagateljem ali pa se dodajo kapitalu.

Ko je dohodek razdeljen, se evidentira v računu razdelitve dohodka delničarjev znotraj dohodka iz lastništva in podjetniškega dohodka (šifra R40 sedaj veljavnega sistema ESA).

Če dohodek ni razdeljen, ga je treba šteti kot dohodek, ki ga UCI izplačajo delničarjem, delničarji pa ta dohodek takoj spet investirajo v UCI. To pomeni, da je treba ta dohodek evidentirati znotraj dohodka iz lastništva in podjetniškega dohodka, tako kakor pri razdeljenem dohodku. Nadalje se v finančnem računu delničarjev ta znesek razvrsti pod postavko "Delnice".

Člen 2

Ta odločba je naslovljena na države članice.

V Bruslju, 12. februarja 1997

Za Komisijo

Yves-Thibault De Silguy

Član Komisije

[1] UL L 49, 21.2.1989, str. 26.

[2] UL L 310, 30.11.1996, str. 1.

[3] UL L 293, 12.11.1994, str. 9.

--------------------------------------------------
Odločba Komisije

z dne 24. januarja 1997

o spremembah Odločbe 95/343/ES o modelih zdravstvenih spričeval za uvoz toplotno obdelanega mleka, mlečnih izdelkov in surovega mleka iz tretjih držav za prehrano ljudi, namenjenih za sprejem v zbirni center, center za standardizacijo, obdelovalni in predelovalni obrat.

(Besedilo velja za EGP)

(97/115/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in mlečnih izdelkov [1], nazadnje spremenjene z Direktivo 96/23/ES [2],

ker Odločba Komisije 95/343/ES [3], nazadnje spremenjena z Odločbo 96/106/ES [4], predpisuje vzorce zdravstvenega spričevala za uvoz toplotno obdelanega mleka, mlečnih izdelkov in surovega mleka iz tretjih držav za prehrano ljudi, namenjene za zbirni center, center za standardiziranje, obdelovalni in predelovalni obrat;

ker prva alinea prvega pododstavka člena 13(1) Direktive 92/46/EGS določa, da morajo biti živali na proizvodnih posestvih redno veterinarsko pregledane, da se zagotovi izpolnjevanje zahtev Priloge A, poglavje I;

ker je treba Odločbo 95/343/ES skladno s tem spremeniti;

ker so ukrepi, predvideni v tej Odločbi, v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloge A, B, C in D k Odločbi 95/343/ES se nadomestijo s Prilogami A, B, C in D.

Člen 2

Ta odločba je naslovljena na države članice.

V Bruslju, 24. januarja 1997

Za Komisijo

Franz Fischler

Član Komisije

[1] UL L 268, 14.9.1992, str. 1.

[2] UL L 125, 23.5.1996, str. 10.

[3] UL L 200, 24.8.1995, str. 52.

[4] UL L 24, 31.1.1996, str. 34.

--------------------------------------------------

PRILOGA A

+++++ TIFF +++++

+++++ TIFF +++++

--------------------------------------------------

PRILOGA B

+++++ TIFF +++++

+++++ TIFF +++++

+++++ TIFF +++++

--------------------------------------------------

PRILOGA C

+++++ TIFF +++++

+++++ TIFF +++++

+++++ TIFF +++++

--------------------------------------------------

PRILOGA D

+++++ TIFF +++++

+++++ TIFF +++++

+++++ TIFF +++++

--------------------------------------------------
Odločba Komisije

z dne 9. aprila 1996

o preklicu registracij za fitofarmacevtska sredstva, ki vsebujejo profam kot aktivno snov

(Besedilo velja za EGP)

(96/586/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Komisije (EGS) št. 3600/92 z dne 11. decembra 1992 o določitvi podrobnih pravilih za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v promet [1], kakor je bila nazadnje spremenjena z Uredbo (ES) št. 491/95 [2], in zlasti člena 6(5) Uredbe,

ker je Uredba Komisije (ES) št. 933/94 [3] z dne 27. aprila 1994, kakor je bila spremenjena z Uredbo (ES) 491/95, določila aktivne snovi fitofarmacevtskih sredstev in imenovala države članice poročevalke za izvajanje Uredbe Komisije (EGS) št. 3600/92;

ker je bil profam ena od 90 aktivnih snovi, zajetih v prvi fazi delovnega programa, predvidenega v členu 8(2) Direktive Sveta 91/414/EGS [4];

ker je za to snov imenovana država članica poročevalka obvestila Komisijo o uradnem obvestilu zadevnega prijavitelja, da ne bo predložil podatkov, zahtevanih po členu 6(1) Uredbe (EGS) št. 3600/92 za vključitev aktivne snovi v Prilogo I k Direktivi 91/414/EGS;

ker nobena država članica ni obvestila Komisije v skladu s členom 6(4) Uredbe o svoji želji, da bi zagotovila vključitev te snovi v Prilogo I k Direktivi 91/414/EGS;

ker je treba zato upoštevati, da podatki, potrebni za ponovno ocenitev te snovi, ne bodo predloženi v okviru delovnega programa in da zato ocenitev te snovi v tem okviru ni mogoča; ker je zato treba odločiti, da se obstoječe registracije za fitofarmacevtska sredstva, ki vsebujejo to aktivno snov, prekličejo;

ker ta odločba ne izključuje možnosti, da se v prihodnosti profam oceni v okviru postopkov za nove aktivne snovi, predvidenih v členu 6 Direktive 91/414/EGS;

ker so ukrepi, predvideni s to odločbo, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO ODLOČBO:

Člen 1

Države članice zagotovijo:

1. da se registracije za fitofarmacevtska sredstva, ki vsebujejo profam, prekličejo v 12 mesecih od datuma te odločbe;

2. da se od datuma te odločbe nobena registracija za fitofarmacevtska sredstva, ki vsebujejo profam, ne bo odobrila ali podaljšala na podlagi odstopanja, predvidenega v členu 8(2) Direktive 91/414/EGS.

Člen 2

Ta odločba je naslovljena na države članice.

V Bruslju, 9. aprila 1996

Za Komisijo

Franz Fischler

Član Komisije

[1] UL L 366, 15.12.1992, str. 10.

[2] UL L 49, 4.3.1995, str. 50.

[3] UL L 107, 28.4.1994, str. 8.

[4] UL L 230, 19.8.1991, str. 1.

--------------------------------------------------
Sklep Sveta

z dne 1. oktobra 1996

o sklenitvi sporazuma v obliki izmenjave pisem med Evropsko skupnostjo in Kraljevino Maroko, ki določa, da se od 1. januarja 1994 dodatni znesek odšteje od prelevmana ali carin pri uvozu nepredelanega oljčnega olja s poreklom iz Maroka v Skupnost

(96/620/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, in zlasti člena 113 v povezavi s prvim stavkom člena 228(2) Pogodbe,

ob upoštevanju Sporazuma o sodelovanju med Evropsko gospodarsko skupnostjo in Kraljevino Maroko [1], ki je začel veljati 1. novembra 1978, in zlasti Priloge B k navedenem sporazumu,

ob upoštevanju predloga Komisije,

ker je treba odobriti Sporazum v obliki izmenjave pisem med Evropsko skupnostjo in Kraljevino Maroko o določitvi dodatnega zneska, ki se odšteje od prelevmana ali carin pri uvozu nepredelanega oljčnega olja pod tarifnimi oznakami KN 15091010, 15091090 in 15100010 s poreklom iz Maroka v Skupnost;

ker Uredba Sveta (EGS) št. 3813/92 z dne 28. decembra 1992 o obračunski enoti in menjalnih tečajih, ki se uporabljajo za namene skupne kmetijske politike [2], ukinja uporabo korekcijskega faktorja 1,207509, ki je veljal za kmetijske menjalne tečaje do 31. januarja 1995; ker je z upoštevanjem operativnih dogodkov za kmetijska menjalna razmerja, ki naj se uporabi, treba predvideti znesek za obdobje, ki se konča 31. januarja 1995, in znesek, ki se uporablja od 1. februarja 1995,

SKLENIL:

Člen 1

Sporazum v obliki izmenjave pisem med Evropsko skupnostjo in Kraljevino Maroko, ki določa, da se od 1. januarja 1994 dodatni znesek odšteje od prelevmana ali carin pri uvozu nepredelanega oljčnega olja s poreklom iz Maroka v Skupnost, se odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta je zadolžen, da imenuje osebo, pooblaščeno za podpis Sporazuma, ki zavezuje Skupnost.

Člen 3

Ta sklep se objavi v Uradnem listu Evropskih skupnosti.

V Luxembourgu, 1. oktobra 1996

Za Svet

Predsednik

D. Spring

[1] UL L 264, 27.9.1978, str. 2.

[2] UL L 387, 31.12.1992, str. 1. Uredba, kakor je bila nazadnje spremenjena z Uredbo (ES) št. 150/95 (UL L 22, 31.1.1995, str. 1).

--------------------------------------------------
31996D0493
17.8.1996 URADNI LIST EVROPSKIH SKUPNOSTI L 208/1
SKLEP SVETA
z dne 29. marca 1996
o podpisu in začasni uporabi Mednarodnega sporazuma o tropskem lesu 1994 v imenu Evropske
skupnosti
(96/493/ES)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju predloga Komisije,ker je bil Mednarodni sporazum o tropskem lesu 1994, ki je bil sklenjen na po dlagi besedila Resolucije 93 (IV) z
naslovom„Novopartnerstvozarazvoj:Kartagenskaobveznost“inustrezn ihciljevkončnelistine„DuhKartagene“,
ki jih je sprejela Konferenca Združenih narodov za trgovino in razvoj, dan na voljo za podpisovanje od
1. aprila 1994 do enega meseca po dnevu njegove uveljavitve;
ker navedeni sporazum še ni začel veljati;ker je bil navedeni sporazum na podlagi člena 42(3) Mednarodnega sporazum a o tropskem lesu iz leta 1983
podaljšan do začasne ali dokončne uveljavitve novega sporazuma;ker se cilji novega sporazuma ujemajo s kontekstom skupne trgovinske poli tike;
ker države članice s finančnimi prispevki sodelujejo v ukrepih, predvide nih v navedenem sporazumu;
kersovsedržavečlaniceizrazilesvojnamenpodpisatiSporazuminprispe vatiknjegovemuzačasnemuizvajanju;
ker naj bi torej Skupnost podpisala Sporazum, deponiran pri generalnem se kretarju Združenih narodov, in čim
prej priglasila svojo namero začasnega izvajanja Sporazuma,278
SL Uradni list Evropske unije 11/Zv. 24
SKLENIL:
Člen 1
1. Skupnost podpiše Mednarodni sporazum o tropskem lesu 1994, deponiran p ri generalnem sekretarju
Združenih narodov.
Besedilo Sporazuma je priloga k temu sklepu.
2. Skupnost obvesti generalnega sekretarja Združenih narodov o svoji nam eri začasno izvajati Sporazum iz
odstavka 1 v skladu s členoma 40 in 41(2) Sporazuma.
Člen 2
Predsednik Sveta ima pravico, da imenuje osebe, pooblaščene za podpis Spo razuma v imenu Skupnosti in
deponiranje najave o njegovem začasnem izvajanju s strani Skupnosti skup aj z izjavo, priloženo k tej odločbi.
V Bruslju, 29. marca 1996
Za Svet
Predsednik
T. TREU11/Zv. 24 SL Uradni list Evropske unije 279
Sklep Sveta

z dne 22. januarja 1996

o odobritvi spremembe k členu VII Konvencije o ribolovu in ohranitvi živih virov v Baltiškem morju in ožinah Belt

(96/91/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 v povezavi s prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je Konvencijo o ribolovu in ohranitvi živih virov v Baltiškem morju in ožinah Belt, podpisano v Gdansku dne 13. septembra 1973, spremenil Protokol s konference predstavnikov pogodbenic Konvencije, podpisan v Varšavi dne 11. novembra 1982;

ker je Skupnost pristopila h Konvenciji o ribolovu in ohranitvi živih virov v Baltiškem morju in ožinah Belt z dne 18. marca 1984 [3];

ker je bil namen pogajanj med 20. zasedanjem Mednarodne ribiške komisije o Baltiškem morju, da se spremeni člen VII te konvencije, vzpostavi tesnejša povezava med finančnimi prispevki pogodbenic in velikostjo njihovih ribolovnih virov, dodeljenih na podlagi Konvencije;

ker bo predlagana sprememba začela veljati 90 dni po tem, ko bo vlada depozitar prejela od vseh pogodbenic obvestilo o sprejetju te spremembe;

ker je z vidika ribolovnih možnosti, ki so Skupnosti odobreni po Konvenciji, v interesu Skupnosti, da odobri predlagano spremembo,

SPREJEL NASLEDNJI SKLEP:

Člen 1

Komisija s tem odobri spremembo k členu VII Konvencije o ribolovu in ohranitvi živih virov v Baltiškem morju in ožinah Belt.

Besedilo te spremembe je priloženo k temu sklepu.

Člen 2

Predsednik Sveta je s tem pooblaščen za imenovanje osebe, pooblaščene, da vlado depozitarja obvesti o odobritvi Skupnosti v skladu s členom XVI Konvencije.

V Bruslju, 22. januarja 1996

Za Svet

Predsednik

W. Lucchetti

[1] UL C 252, 28.9.1995, str. 8.

[2] Mnenje podano 15. decembra 1995 (še ni objavljeno v Uradnem listu)

[3] UL L 237, 26.8.1983, str. 4.

--------------------------------------------------

PRILOGA

Člen VII Konvencije o ribolovu in ohranitvi živih virov v Baltiškem morju in ožinah Belt se spremeni:

"Pogodbenice prispevajo k skupnemu znesku proračuna, vključno s katerim koli dodatnim proračunom, v skladu z naslednjo formulo:

(a) ena tretjina proračuna se med pogodbenice razdeli enako;

(b) dve tretjini proračuna se razdeli v sorazmerju s celotnim dovoljenim ulovom, ki je na razpolago pogodbenicam v skladu s finančnimi predpisi za Komisijo."

--------------------------------------------------